મોડી રાત સુધી બિઝનેસ કરવાની જો BMCએ જ પરવાનગી આપી છે તો નવાઈની વાત એ છે કે એક વર્ષ પહેલાં આ જ ફેરિયાઓ પર રાતના દસ વાગ્યા પછી પોલીસ આવીને ત્રાટકતી હતી. એ વિશેની માહિતી આપતાં જાગરૂક નાગરિકોએ કહ્યું હતું કે ‘કાયદામાં રહેલી છટકબારીનો આ ફેરિયાઓ અને ફૂડ-સ્ટૉલવાળાઓ ગેરલાભ લેતા હોય છે. ઝોન-૭માં એક સમયે પોલીસ રાતના દસ વાગ્યા પછી હોટેલો પણ બંધ કરાવી દેતી હતી. પાનની દુકાન પણ ખુલ્લી રહેવા દેતી નહોતી. એ સમયે ઘાટકોપરના રસ્તાઓ દસ વાગ્યામાં સૂમસામ થઈ જતા હતા. તો હવે કેમ નહીં? સુરક્ષાની ચિંતા હવે પોલીસને કેમ નથી? આની પાછળ કોનો હાથ છે? એ સવાલોનો કોઈ પાસે જવાબ નથી.’